OzLabs/hebrew-wiki-articles huggingface dataset:
ליידיסמית'

ליידיסמית (באנגלית: Ladysmith) היא עיירה בחופו המזרחי של האי ונקובר שבקולומביה הבריטית, קנדה. אוכלוסיית העיירה (נכון ל-2011) היא 7,921 תושבים.
== היסטוריה ==
באזור העיירה התגוררו ילידים, אך שטח זה הופקע לטובת חברת כריית פחם בשנת 1884. העיירה הוקמה בשנת 1898, כמקום מגורים לכורי פחם באזור סמוך. העיירה קיבלה את מעמדה ב-3 ביוני 1904. העיירה נקראת על שם ניצחונה של אנגליה על הבורים בקרב ליידיסמית' שבדרום אפריקה במהלך מלחמת הבורים השנייה. העיירה בדרום אפריקה נקראה על שמה של חואנה מריה סמית', אשתו של סר הארי סמית', מושל מושבת הכף משנת 1847 עד 1853. ב-1911 עמדה אוכלוסיית העיירה על 3,300 תושבים.

ב-5 באוקטובר 1909, פרעות החלו בעיירה ו-32 אנשים נהרגו. הפרעות פרצו על רקע מחאת הפועלים כנגד שכרם, וכוחות צבא נשלחו לעיירה על מנת להרגיע את הרוחות ולשמור על הרכוש. עם עליית השימוש בנפט, הצורך בפחם ירד ופרנסת תושבי העיירה, כורים במקצועם, נפגעה. ב-1931 נסגר מכרה הפחם, והאבטלה בעיירה נסקה. אך ב-1935 חברת כריתת עצים רכשה שטח סמוך, והפכה למקור תעסוקה מרכזי בעיירה.

==קישורים חיצוניים==

* 

קטגוריה:קנדה: ערי חוף
קטגוריה:קולומביה הבריטית: איים
קטגוריה:יישובים שהוקמו ב-1904
שחפית ים

שַׁחֲפִית יָם (שם מדעי: Sterna hirundo) הוא מין עוף ימי ממשפחת השחפיתיים, החיה בקרבת חופי הים, מה שהעניק לה את שמה.

שחפית הים היא עוף בגודל של תור ומשקלה הוא כ-130 גרם. גוף השחפית מוארך ועדין: צבע הראש והעורף הוא שחור חלקה העליון הכוללים את הגב והכנפיים אפורים והבטן לבנה.

שחפית הים היא עוף להקה, המקננת במושבות דגירה צפופות.

== תפוצה ==
שחפית ים נפוצה בכל אירופה ובחלקים מאסיה וצפון אמריקה בקיץ, והיא חורפת בחלקו הדרומי של כדור הארץ, לאורך חופי אפריקה, דרום אמריקה ואוסטרליה.

בישראל ניתן למצוא את שחפית הים לאורך חופי הים התיכון הצפוניים ובעמק החולה.

==קינון==
שחפית הים בונה את קינה על הקרקע באזורים בעלי צמחייה מועטה ומטילה עד שלוש ביצים בקן. הביצים הן בצבע לבן עם כתמי הסוואה. זמן הדגירה הוא 21–22 ימים ולאחר בקיעת האפרוחים השחפיות מזינות אותם בעיקר בדגים אך גם ביצורים ימיים נוספים. האפרוחים מתחילים לעוף לאחר 28 יום.

==גלריה==
<gallery mode="packed" heights="100">
קובץ:Sterna hirundo (adult).jpg
קובץ:Common tern with fish.jpg
קובץ:Sterna hirundo - Common-Tern.jpg
קובץ:Common tern in flight 2022 04 17 01.jpg
קובץ:Sterna hirundo longipennis, Petropavlovsk-Kamchatskiy, Kamchatka, Russia 01.jpg
קובץ:Sternidae EM1B2437 (48039022331).jpg
קובץ:2014-05-18 Sterna hirundo, Killingworth Lake, Northumberland 02.jpg
קובץ:Common Tern - Flickr - alexislours.jpg
קובץ:Sterna hirundo hirundo MHNT.ZOO.2010.11.133.1.jpg
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:שחפיתיים
קטגוריה:ארץ ישראל: שחפיתיים
קטגוריה:פיג'י: עופות
קטגוריה:בעלי חיים שתוארו ב-1758
מלטיה

מלטיה (בטורקית: Malatya; בארמנית: Մալաթիա; ביוונית: Μαλάτεια; בסורית: ܡܠܝܛܝܢܐ; בכורדית: Meletî/مەلەتی - מלתי) היא עיר במזרח טורקיה ובירת הנפה הקרויה על שמה במחוז מזרח אנטוליה. לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2022 אוכלוסייתה מנתה 812,580 בני אדם.

העיר מיושבת מימי קדם. בחפירה ארכאולוגית, נמצא בתוך הריסותיו של ארמון-מקדש, פריט מיניאטורי דמוי-גלגל עשוי מחימר, אשר ייתכן והיה חלק מדגם זעיר-אנפין של עגלה. פריט זה תוארך לשנים שבין 3400-3100 לפנה"ס. האשורים ישבו בעיר, וסטראבון כותב כי העיר "נודעת בקדמותה". בשנת 303 בעיר הוצא להורג אקספדיטוס.

במהלך המאה ה-19 בעיר הייתה אוכלוסייה ארמנית משמעותית. כל הארמנים נהרגו או גורשו במהלך מהומות. 

מרכז העיר הקדומה נמצא כיום בשטחה של העיר בטאלגאזי הסמוכה (העיר נקראה עד לפני עשורים אחדים "אסקמלטיה" - "מלטיה העתיקה", עד ששמה שונה).

לעיר נמל תעופה מקומי (בחודשי הקיץ משמש גם כנמל בינלאומי, עבור טיסות מגרמניה) ועובר בה קו רכבת המחברה לאנקרה ואיסטנבול. העיר מפורסמת בתוצרת המשמשים שלה, כאשר 50 אחוז מכלל תוצרת המשמשים הטריים ו-95 אחוז מהיבשים של טורקיה, מגדלת המשמשים הגדולה בעולם, באה מן העיר.

==תושבים מפורסמים==
===ראשי המדינה===
*איסמט אינני - ראש ממשלת טורקיה וראש המטות המשולבים של טורקיה הראשון ונשיא טורקיה השני
*טורגוט אזאל - ראש ממשלת טורקיה ונשיאה ה-8

===מפורסמים אחרים===
*חמיט אלטינטופ - כדורגלן
*הראנט דינק - עיתונאי, נרצח על רקע לאומני
*מהמט אלי אג'ה - טרוריסט, ניסה להתנקש ביוחנן פאולוס השני

==ערים תאומות==
* 
* 

==קישורים חיצוניים==

* 

* 

==הערות שוליים==

קטגוריה:טורקיה: ערים מטרופוליטניות
Sonic Adventure

Sonic Adventure (ביפנית: ソニックアドベンチャー, Sonikku Adobenchā; בתרגום חופשי, "הרפתקאות סוניק") הוא משחק וידאו לקונסולת הדרימקאסט המהווה חלק מסדרת המשחקים "סוניק הקיפוד". המשחק פותח על ידי קבוצת סוניק והופץ על ידי סגה.

בעקבות ביטול המשחק Sonic X-treme לקונסולת ה-Sega Saturn, סוניק טים החלו לעבוד על משחק זה ב-1997. צוות פיתוח של 60 אנשים יצר את המשחק תוך עשרה חודשים, ולקחו השראה ממקומות בפרו ובגואטמלה. סגה הכריזו על המשחק באוגוסט 1998; הוא שוחרר ביפן בדצמבר, ולשאר העולם בספטמבר 1999.

בעקבות הצלחת המשחק, נוצרה גרסה מיוחדת לקונסולת הגיימקיוב ולמערכת ההפעלה Windows בשם Sonic Adventure DX: Director's Cut, עם גרפיקה מעודכנת ואתגרים נוספים. גרסת High definition למשחק שוחררה לפלייסטיישן 3 ול-Xbox 360 ב-2010, ול-Windows ב-2011. ביקורות עבור גרסאות אלה היו חיוביות פחות; מעריצי המשחק הרגישו שהמשחק התיישן בצורה רעה ולא החזיק במבחן הזמן. גרסה זו הופצה בישראל תחת הד ארצי.

== עלילה ==
הסיפור עוקב אחרי סוניק, טיילס, נאקלס, איימי רוז, ביג החתול ו-E-102 גאמה במסעם לאסוף את שבעת יהלומי הכאוס ולעצור את דוקטור אגמן מלחזק את כאוס.

== מבנה המשחק ==
במשחק ישנן שש דמויות שניתן לשחק בהן: סוניק הקיפוד, מיילס "טיילס" פראוור, נאקלס הקיפודן, איימי רוז, E-102 גאמה וביג החתול. לכל אחת מהדמויות יש עלילה שונה והסיפורים של הדמויות משיקים זה עם זה.

מעבר לשלבים עצמם במשחק יש מקומות שניתן להסתובב בהם, למצוא את השלבים ולעשות משימות. ישנם שלושה מרחבים: הרחפת של אגמן, היער, וסטיישן סקוור. באזורים אלה מופיעות מספר דמויות שאפשר לדבר איתן, והן יכולות לרמוז לשחקן איפה המקום שהוא צריך להיות בו. בכל אזור מסתתרות מספר משימות, שדרוגים ושלבים.

לכל דמות מבנה שלב אחר, סוניק צריך להגיע לסוף השלב, נאקלס צריך למצוא את הרסיסים של היהלום הראשי, ביג צריך לדוג צפרדע בשם פרוגי וכדומה.

מחוץ למשחק הראשי, השחקנים יכולים לגדל חיית מחמד וירטואלית בשם צ'או.

== צ'או ==
במשחק ניתן לטפל בחיות מחמד וירטואליות בשם "צ'או". הם נמצאים בשלושה גנים: הג'ונגל, העיר והספינה של אגמן. את הצ'או אפשר להאכיל, ללטף ואף ניתן לשחק איתם. הצ'או יכולים לצייר, לישון, לשחות, לשחק אחד עם השני, להתאהב וללדת. כמו כן, כדי לפתח צ'או צריך להביא לו מזון. השחקן עצמו גם יכול להתחרות נגד הצ'או בתחרויות ריצה; אם מנצחים בכל חמשת המפות שנמצאות במשחק, הצ'או מתפתחים וכך דרגת הקושי עולה. בתחרות אי אפשר לשלוט בצ'או, אך אפשר לדעת מה יהיו הביצועים שלו בתחרות לפי הכוחות שלו; ישנם חמישה כוחות: מהירות, תעופה, חוזק, כושר ושחייה. הצ'או מקבלים את הכוחות האלו מחיות שניתן לאסוף בשלבים העלילתיים.

==ראו גם==
* סוניק הקיפוד
* Sonic Adventure 2

==קישורים חיצוניים==

* 

קטגוריה:משחקי וידאו משנת 1998
קטגוריה:משחקי סגה
קטגוריה:סוניק הקיפוד: משחקים
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן
ז'אן-פייר סר

ז'אן-פייר סר (בצרפתית: Jean-Pierre Serre; נולד ב-15 בספטמבר 1926) הוא מתמטיקאי צרפתי שזכה בפרסים רבים. היה הזוכה הצעיר ביותר במדליית פילדס ב-1954 והזוכה הראשון בפרס אבל ב-2003.

==ביוגרפיה==
ז'אן-פייר סר נולד ב-15 בספטמבר 1926 בבאג, פירנה-אוריאנטל צרפת להורים רוקחים. את הפרס הראשון קיבל במסגרת לימודיו בתיכון אלפונס דודה, כאשר זכה במקום הראשון במתמטיקה בקונקור ג'נרל (Concours général). ב-1945 התחיל את לימודיו באקול נורמל סופרייר, ב-1951 הגן על הדוקטורט שלו בטופולוגיה אלגברית בסורבון בהנחייתו של אנרי קרטן. הוא התקבל לקבוצת בורבאקי שאותה יסד קרטן.

ב-1954, בגיל 27, זכה במדליית פילדס. ב-1958 מונה לפרופסור בקולז' דה פראנס שם פעל עד שיצא לפנסיה ב-1994. בנוסף פעל באוניברסיטת הרווארד ובמכון למחקר מתקדם שבפרינסטון. הוא חבר האקדמיה הצרפתית למדעים, החברה המלכותית של בריטניה, האקדמיה הלאומית למדעים של ארצות הברית, האקדמיה המלכותית השוודית למדעים והאקדמיה הרוסית למדעים וכן קיבל מעשרות אוניברסיטאות תואר דוקטור לשם כבוד.

==עבודתו==

==פרסים והוקרה==

==קישורים חיצוניים==
* 

* 

קטגוריה:אלגבראיסטים
קטגוריה:מתמטיקאים צרפתים
קטגוריה:זוכי פרס אבל
קטגוריה:זוכי פרס וולף למתמטיקה
קטגוריה:זוכי מדליית פילדס
קטגוריה:צרפתים חברי האקדמיה הלאומית למדעים של ארצות הברית
קטגוריה:חברי האקדמיה הצרפתית למדעים
קטגוריה:חברי האקדמיה המלכותית השוודית למדעים
קטגוריה:עמיתים זרים בחברה המלכותית
קטגוריה:חברי האקדמיה הרוסית למדעים
קטגוריה:סגל אקול נורמל סופרייר
קטגוריה:בוגרי אקול נורמל סופרייר
קטגוריה:סגל קולז' דה פראנס
קטגוריה:זוכי מדליית הזהב של CNRS
קטגוריה:צרפתים שנולדו ב-1926
תולדות המלחמה הפלופונסית

[[פפירוס מן המאה ה-1 לספירה, ובו קטע מספרו של תוקידידס.]] 
"תולדות המלחמה הפלופונסית" היא שם יצירתו של ההיסטוריון היווני תוקידידס, המתארת את קורות המלחמה שניטשה במחצית השנייה של המאה ה-5 לפנה"ס בין הליגה הפלופונסית בהנהגת ספרטה, לבין הליגה האטית-דלית בהנהגת אתונה. לפי הגדרתו של ההיסטוריון הישראלי דוד אשרי, תולדות המלחמה הפלופונסית מהווה מונוגרפיה רחבת היקף על נושא מוגדר היטב בהיסטוריה צבאית-מדינית, שחלקים נרחבים בה נועדו להציג את אופייה הטוטלי של המלחמה הפלופונסית ופלישתה חסרת המעצורים לחיי החברה והמשפחה של בני התקופה.

תוקידידס איש אתונה, אשר שירת באותה מלחמה עצמה כסטרטגוס, נחשב על ידי היסטוריונים מודרניים ועתיקים כאחד, כאחד מעמודי התווך של ההיסטוגרפיה המערבית, וכהיסטוריון למופת. יצירתו, תולדות המלחמה הפלופונסית, נחשבת כיצירת מופת הכתובה מתוך גישה מדעית ביקורתית ואובייקטיבית. בסוף המאה העשרים, בהשפעת האסכולה בחקר הספרות הקרויה ביקורת תגובת הקורא, צמחה מגמה בקרב היסטוריונים מסוימים, הרואה בחיבורו של תוקידיס יצירה ספרותית שכתיבתה הושפעה מתגובת הקורא ואינה חיבור היסטורי ביקורתי המתאר נאמנה את המאורעות. 

שם היצירה, "תולדות המלחמה הפלופונסית", הוא שם שנתקבל בתרגומים מודרניים, כאשר ברוב כתבי היד, יצירתו של תוקידידס נקראת "סינגראפי" (Συγγραφή), שפירושה "רישום דברים". ההיסטוריון הישראלי אלכסנדר פוקס, במבוא לתרגום העברי של החיבור, מטיל ספק שתוקידידס עשה שימוש בשם האחרון. תוקידידס עצמו, על אף שלא נוקב באופן מפורש בשמה, מעיד שנושא היצירה הוא "קורות מלחמת הפּילופונסים והאתונאים כמות שהם".

תולדות המלחמה הפלופונסית מחולקת באופן מסורתי לשמונה ספרים, חלוקה המאוחרת לזמנו של תוקידידס. החלוקה המקורית אינה ידועה, אם כי היצירה עצמה כתובה כרונולוגית לפי שנים, ובכול תיאור שנתי ישנה חלוקה או הבחנה בין עונות הקיץ ועונת החורף.

==מקורות==
* 
*

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: ספרות והיסטוריוגרפיה
קטגוריה:המלחמה הפלופונסית
קטגוריה:ספרות בשפה היוונית
אגבאריה

אַגְבָּארִיָּה (בערבית: اغبارية; תעתיק מדויק לעברית: אע'באריה) הוא שם המשפחה הערבי הנפוץ בישראל.<ref></ref>

שם המשפחה אגבאריה מגיע ככל הנראה משמה של העיר אע'בר על גבול סעודיה-תימן של ימינו. המשפחה היגרה מאזור תימן לירדן, כנראה בשל סכסוכי שבטים, לאחר מכן התנחלה באזור שכם, עד שהגיעה לבסוף לאום אל-פחם. המשפחה התיישבה באום אל-פחם בשכונה הנושאת את השם שכונת אלאגבאריה, והיא כוללת את המשפחות מוסא, בשיר, מוחמד, ח'ליפה.
== אישים ==
* איימן אגבאריה (יליד 1968) – משורר, מחזאי ומרצה ערבי–ישראלי
* חסן אגבאריה (יליד 1967) – איש חינוך ישראלי
* עפו אגבאריה (יליד 1949) – פוליטיקאי ערבי–ישראלי
* פואד אגבאריה (יליד 1981) – אמן ערבי–ישראלי
* ריאד אגבריה (יליד 1959) – פרופסור לפרמקולוגיה

==הערות שוליים==

קטגוריה:ערביי ישראל
קטגוריה:שמות משפחה ערביים
קטגוריה:משפחות פלסטיניות
המוזיאון הלאומי ברוקנטל

הכניסה למוזיאון ברוקנטל
המוזיאון הלאומי ברוקנטל (ברומנית: Muzeul Naţional Brukenthal) הוא מוזיאון בעיר סיביו בטרנסילבניה שברומניה. המוזיאון מתבסס על אוספיו של סמואל ברוקנטל, מושל טרנסילבניה מטעם בית הבסבורג. המוזיאון נפתח בשנת 1817, והוא המוזיאון הוותיק ביותר ברומניה. ברוקנטל עצמו החל לאסוף אמנות ב-1790.

למעשה, המוזיאון מכיל שישה מוזיאונים נפרדים, השוכנים במקומות שונים בעיר, כשכל אחד עוסק בתחום אחר. גלריות האמנות שוכנות בתוך ארמונו של ברוקנטל, ומוצגים בהם כ-1,500 ציורים מהזרם המרכזי של האמנות האירופאית, החל מהמאה ה-15 עד המאה ה-18. בנוסף לציורים ישנו אוסף תחריטים, ספרים, מטבעות ומינרלים. ספריית ברוקנטל אף היא נמצאת בארמון ובה 300,000 פריטים הכוללים כתבי יד, אינקונבולות, ספרים בשפות רומניות עתיקות, ספרים עכשוויים ומגזינים.

שאר המוזיאונים הם: מוזיאון להיסטוריה, מוזיאון לפרמקולוגיה, מוזיאון להיסטוריה של הטבע ומוזיאון לכלי נשק וציד. כל אחד מהם שוכן בבניין אחר ברחבי העיר.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סיביו
קטגוריה:רומניה: מוזיאונים
מרכז השיקום על שם אידה סוראסקי

מרכז השיקום ע”ש אידה סוראסקי הוא בית חולים שיקומי הממוקם במתחם המרכז הרפואי תל אביב ע"ש סוראסקי. הכניסה הראשית היא מרחוב הנרייטה סולד בתל אביב. מיועד לחולים שנותחו או טופלו במחלקות בית החולים השונות, וכן לאלה אשר זקוקים לשיקום וטופלו במוסדות רפואה אחרים.
מטרתו לשקמם ולהחזירם לפעילות ולתפקוד יומיומי תקינים ככל האפשר.
כמו כן, מטופלים במסגרת בית החולים השיקומי, מטופלים הזקוקים לטיפול במסגרת אמבולטורית, כגון מרפאות ואשפוז יום.

בית החולים השיקומי כולל את מערך הגריאטריה והפסיכיאטריה, מחלקת השיקום, המכון לטיפול בכאב, המכון למניעת מחלות לב ושיקום הלב, וכן את מכוני הפיזיותרפיה והריפוי בעיסוק.

בבית החולים השיקומי 124 מיטות.

במהלך מלחמת חרבות ברזל הוקם בית חולים שיקומי לפצועי מלחמה - בשביל"ם.

== קישורים חיצוניים ==

* 
*[http://www.tasmc.org.il/Rehabilitation-Hospital/Pages/Rehabilitation-Hospital.aspx דף המרכז השיקום ע”ש אידה סוראסקי], באתר המרכז הרפואי ת"א ע"ש סוראסקי

==הערות שוליים==

קטגוריה:תל אביב-יפו: בתי חולים
קטגוריה:המרכז הרפואי תל אביב ע"ש סוראסקי
קטגוריה:הצפון החדש
קטגוריה:בתי חולים שיקומיים
תחנת הרג'וקו

פנים התחנה
תחנת הרג'וקו (ביפנית: 原宿駅) היא תחנת רכבת ברובע שִיבּוּיָה, בטוקיו, יפן. התחנה מנוהלת על ידי "חברת הרכבת המזרחית ליפן" (JR East). התחנה ממוקמת בצידו המזרחי של אזור הרג'וקו ועל כן שמה. בתחנה עוברים קו ימנוטה וכן הקו התחתי צ'יודא.

==מתווה התחנה==
התחנה מכילה פלטפורמה אשר כלואה בין שתי מסילות ובה שני רציפים. בנוסף בתחנה פלטפורמה זמנית אשר ממוקמת בצידה המערבי של התחנה ונעשה בה שימוש בעת אירועים גדולים באזור, בעיקר באירועי השנה החדשה.

הכניסה המרכזית שוכנת בקצה הדרומי של התחנה. כניסה נוספת המובילה למרכז הפלטפורמה נמצאת ברחוב טאקשיטה המהווה מוקד תיירותי ובו חנויות רבות (כמעין שוק).

== קישורים חיצוניים == 

* 

קטגוריה:טוקיו: תחבורה
הרג'וקו
הרג'וקו
חידת היגיון

חידת היגיון היא חידה הנשענת על תחום הדדוקציה והסקת מסקנות ופחות על ידע כללי או אינטואיציה.

==היסטוריה==

חידת ההיגיון הומצאה לראשונה בידי צ'ארלס לוטווידג' דודג'סון, הידוע יותר בשם העט שלו לואיס קרול, שכתב את הספר אליס בארץ הפלאות. בספרו The Game of Logic (משחק ההיגיון) הוא הציג חידות בהן מקבלים רשימה של הנחות יסוד ונשאלים מה יכולים להסיק מהנחות אלו, בעיקר באמצעות עקרון הסילוגיזם. דודג'סון המשיך לכתוב חידות מסובכות אף יותר, בהן יש עד לשמונה הנחות יסוד.

במחצית השנייה של המאה ה-20, המתמטיקאי ריימונד סמוליאן המשיך והרחיב את תחום חידות ההיגיון בספרים כגון: The Lady, or the Tiger?, To Mock a Mockingbird ו-Alice in Puzzle-Land. הוא הפך את חידות האבירים והנוכלים לפופולריים, בהם יש אבירים, שתמיד דוברים אמת, ושקרנים, שתמיד משקרים.

==סוגי חידות==
החידות הקלאסיות ואולי הנפוצות ביותר אלו חידות מילוליות. 

קיימות חידות היגיון המשלבות ציורים או תבניות. למשל תשבצים, תשחצים, חידות גפרורים המשלבות שרטוט של הגפרורים וכדומה. 

ישנן בנוסף חידות היגיון שהן לגמרי א-מילוליות במהותן. דוגמאות נפוצות הן הסודוקו, בו צריך להסיק היכן צריך להציב כל מספר בטבלה; שחור ופתור, בו צריך להסיק אילו ריבועים בטבלה לבנים ואילו שחורים על מנת ליצור תמונה מסוימת; ומבוכי היגיון, בהם על הפותר להסיק מהם החוקים במבוך.
===חידות טבלת היגיון===

חידת טבלת היגיון, עם המידע שרק סיימון בן 15, ושג'יין לא אוהבת ירוק

סוג אחר של חידות היגיון, הפופולרי בקרב חובבי חידות וזמין בכתבי עת המוקדשים לנושא, כולל תבנית בה מופיעות ההגדרות לחידה, כמו גם המטרה (לדוגמה, להחליט מי הביא את איזה כלב למופע כלבים, ומאיזה גזע כל כלב); בנוסף, כמה רמזים ניתנים ("מיסטי ורקס הם לא מגזע רועה גרמני"), ועל הקורא למלא טבלה עם הרמזים ולנסות להסיק מתוכם מה הפתרון. סוג זה של חידות נקרא לרוב חידות "טבלת היגיון". הדוגמה הידועה ביותר לכך היא החידה הנקראת חידת הזברה, בה נשאלת השאלה של מי הזברה?".

תת-קבוצה של חידות טבלת היגיון, הנפוצה בכתבי עת של חידות היגיון, היא קבוצת "חידות שולחן". בחידות אלו, תהליך הפתרון זהה לתהליך בחידות טבלת היגיון, אך לא מופיעה בו טבלה אם משום שטבלה תהא גדולה מדי ואם משום שעזרה אחרת ניתנת. לדוגמה, מפה של עיירה יכולה להופיע במקום טבלה בחידה בה המטרה היא למצוא את המיקום של חנויות שונות.

==ראו גם==
* חידה
* חידה מכנית
* שעשועי מתמטיקה
* תשבץ היגיון

==קישורים חיצוניים==

* 
* 

* [https://web.archive.org/web/20130801135312/http://www.dmoz.org/Games/Puzzles חידות]
* [http://www.xidot.co.il Xidot] - אתר חידות לוגיות ומתמטיות בעברית
* [https://web.archive.org/web/20141008051938/http://agadot.ning.com/group/logic חידות היגיון בעברית] 
* [https://web.archive.org/web/19970206005454/http://www.maa.org/mathland/mathland_1_13.html Hankies, Snarks, and Triangles] – Ivars Peterson's MathTrek
* [http://www.aplusclick.com/wordproblems.htm Logic problems for students in grades one through twelve]

קטגוריה:תשבצי מספרים
קטגוריה:חידות
קטגוריה:שעשועי מתמטיקה
סובוטיצה

נאולוגי בסובוטיצה כפי שצולם ב-2008]]
סובוטיצה (בסרבית: Суботица , בהונגרית: Szabadka) היא עיר השוכנת במחוז באצ'קה שבצפון פרובינציית וויבודינה, העיר השנייה בגודלה בפרובינציה (אחרי נובי סאד), והעיר החמישית בגודלה בסרביה. כל צפון סרביה של היום, לעיתים עד בלגרד היה חלק מממלכת הונגריה במשך מאות בשנים, למעשה עד התפרקות האימפריה האוסטרו-הונגרית לאחר מלחמת העולם הראשונה.

סובוטיצה היא העיר הצפונית ביותר בסרביה, נמצאת באגן הקרפטים, וממוקמת כ-10 קילומטרים דרומה לגבול עם הונגריה.

האזור המנהלי של סובוטיצה כולל בתוכה את העיר עצמה, העיירה פאליץ', ושבעה עשר כפרים.

האוכלוסייה בעיר מורכבת מ-35.65% הונגרים, 27.02% סרבים, 10.00% קרואטים ו-9.67% בונייווקים (Bunjevci, קבוצה אתנית סלאבית קטנה שמרכזה באזור הבאצ'קה).

מועדון הכדורגל של העיר, ספרטק סובוטיצה, משחק בליגת העל הסרבית.

==הקהילה היהודית==
הקהילה היהודית בסובוטיצה נוסדה ב-1775 ועד תום המאה ה-18 הוקם בעיר בית כנסת ונמנו 13 משפחות יהודיות. בראשית המאה ה-19 התגוררו במקום 43 משפחות ובני הקהילה עסקו ביבוא, היו עמילי מכס וחלפני כספים. לאחר הקרע ביהדות הונגריה, השתייכו מרבית יהודי העיר לזרם הנאולוגי ומקצתם לזרם האורתודוקסי.

ב-1900 מנתה הקהילה בסובוטיצה 3,026 נפשות וב-1903 נחנך מבנה בית הכנסת של סובוטיצה הנאולוגי ולצידו תלמוד תורה.
ב-1923 נחנך בעיר בית חולים יהודי. באפריל 1941 נכבשה ממלכת יוגוסלביה על ידי גרמניה הנאצית וסובוטיצה סופחה להונגריה. ממפקד האוכלוסין שנערך בשנה זו עלה, כי בסובוטיצה התגוררו 3,459 יהודים. באמצע 1944 נעצרו יהודי העיר ובהמשך גורשו אל מחנות ההשמדה. לאחר השואה, שבו לעיר שרידי הקהילה וב-1948, לאחר הקמת מדינת ישראל עלו 800 מהם ארצה. ב-1970 התגוררו בסובוטיצה 400 יהודים וב-2004 מנתה הקהילה 240 נפשות.

בבית העלמין היהודי בעיר הוקם גלעד לזכר בני הקהילה שנספו בשואה. ב-2009 וב-2013 חולל בית העלמין ומצבות נותצו.

==ילידי המקום==
* ד"ר איזידור מילקו (מקודם בַּדֶקֶר - Baedeker; בהונגרית: Milkó Izidor; סובוטיצה, 1 בפברואר , 1855 – סובוטיצה, 21 באפריל 1932) היה בעל קרקעות, עורך דין, עיתונאי, יהודי-הונגרי, חבר באגודת פטפי ובאגודת דוגוניץ' של סגד.
* בני דלנוקי, (במקור בנימין זינגר 1838 – 1914) היה זמר אופרה (טנור) יהודי-הונגרי.
* ד"ר ג'ורג' טמרין (מקודם גיאורג רפאל קמין, 1921–1987 - ישראל), פסיכולוג.

==ערים תאומות==
לסובוטיצה ארבע ערים תאומות:
* 
* 
* 
* 
בנוסף לעיר הסכמי שיתוף פעולה עם ערים נוספות ברחבי העולם והן:

==לקריאה נוספת==
* פנקס הקהילות יוגוסלביה, עמ' 218–237
*סאבאדקא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 277. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

== קישורים חיצוניים ==

* 
* [http://www.yadvashem.org/odot_pdf/Microsoft%20Word%20-%20767.pdf יהדות באצ'קה], באתר "יד ושם"
* 
* Ferdinand, S. and F. Komlosi. 2017. [https://www.academia.edu/34510261/The_Use_of_Hungarian_and_Serbian_in_the_City_of_Szabadka_Subotica_An_Empirical_Study The Use of Hungarian and Serbian in the City of Szabadka/Subotica: An Empirical Study], Hungarian Cultural Studies, Volume 10. Accessed 08 September 2017. 
* 
* 
* 

==הערות שוליים==

קטגוריה:סרביה: ערים
סובוטיצה
אם החומץ

כוס]]
אם החומץ הוא חומר המורכב מתאית וחיידקים המחמצנים כוהל לחומצה אצטית במהלך תהליך תסיסתו בנוכחות חמצן. ניתן להוסיף את אם החומץ לנוזל אלכוהולי כגון יין או סיידר לשם ייצור חומץ.

אם החומץ יכול להיווצר גם בחומץ אם הוא מכיל סוכר או אלכוהול שטרם תססו. תופעה זו שכיחה יותר בחומץ שלא עבר פסטור. אם החומץ איננו מזיק וניתן לסנן אותו משארית החומץ, לעשות בו שימוש ליצירת חומץ, או פשוט להתעלם מהימצאותו.

==קישורים חיצוניים==

קטגוריה:חומץ
קטגוריה:כימיה של מזון: חומרים
פנצ'בו

פָּנְצֶ'בוֹ (בסרבית: Pančevo, Панчево) היא עיר הממוקמת בדרום פרובינציית וויבודינה שבסרביה, כ-15 קילומטרים מזרחית לבירה בלגרד.

פנצ'בו היא העיר השביעית בגודלה בסרביה, ומשמשת כבירת מחוז דרום באנאט. נמל העיר הממוקם על גדת הנהר טימיש, הוא הגדול לכל אורך הנהר.

הכלכלה בעיר נשענת על תעשיות כבדות, תעשיות פטרוכימיות, דשנים, בית זיקוק, ומפעל המטוסים Utva.

==היסטוריה==
קיים תיעוד ליישוב במקום החל מימי הביניים. בין המאה ה-9 למאה ה-11 שלטו ביישוב לפרקים הממלכה הבולגרית הראשונה, האימפריה הביזנטית וממלכת הונגריה. במהלך המאה ה-16 נכבש האזור על ידי האימפריה העות'מאנית וב-1716 עבר לחזקת ממלכת הבסבורג. בהמשך נכללה העיר בשטחי האימפריה האוסטרו-הונגרית ולאחר מלחמת העולם הראשונה בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה הכניעה אותה תוך ימים אחדים. יוגוסלביה חולקה לאזורי שליטה בין מדינות הציר ואזור פנצ'בו נותר בחזקה גרמנית. לאחר המלחמה נכללה העיר בשטחי יוגוסלביה ולאחר התפרקות יוגוסלביה בשטחי סרביה.

==הקהילה היהודית==
ראשוני היהודים התיישבו בעיר במהלך המאה ה-18 ובהמשך הוקם במקום בית עלמין יהודי. ב-1870 הוקמה הקהילה רשמית וב-1900 מנתה 751 נפשות. ב-1909, נחנך בית הכנסת המרכזי והוקמו אגודת נשים ואגודה ציונית. המשבר הכלכלי העולמי של 1929 לא פסח על יוגוסלביה ולווה בתהליך הגירה פנימי מקהילות קטנות יחסית לקהילות גדולות ומבוססות. בפרוץ מלחמת העולם השנייה התגוררו בפנצ'בו 548 יהודים. לאחר הכנעת ממלכת יוגוסלביה על ידי גרמניה הנאצית החלו הגרמנים ברדיפות יהודים תוך שהם מסתייעים באוכלוסייה מקומית ממוצא גרמני (פולקסדויטשה). חלק מבני הקהילה נורו בגיא ההריגה בכפר יאבוקה הסמוך לעיר, וחלקם גורשו למחנות הריכוז סיימישטה וטופובסקה שופה. לאחר המלחמה שבו לפנצ'בו שרידי הקהילה. ב-1947, התגוררו בפנצ'בו 101 יהודים וב-1968 מנתה הקהילה היהודית 47 נפשות.

== ערים תאומות ==
לפנצ'בו שש ערים תאומות:
* 
* 
* 
* 
* 
* 

== קישורים חיצוניים == 

* 
* [http://db.yadvashem.org/names/nameResults.html?placeDuringTheWar=Pancevo&placeDuringTheWarType=LITERAL&language=en רשימת הנרצחים בשואה מהעיר פנצ'בו], במאגר המידע של יד ושם.

==הערות שוליים==

קטגוריה:סרביה: ערים
פנצ'בו
הוגסונד (כדורגל)

מועדון כדורגל הוגסונד (בנורווגית: Fotballklubben Haugesund) הוא מועדון כדורגל המשחק בעיר הוגסונד בנורווגיה. המועדון משחק בליגת העל הנורווגית.

==היסטוריה==
המועדון נוסד בשנת 1993 לאחר מיזוג 2 קבוצות כדורגל. המועדון התחיל לשחק בליגה השלישית בנורווגיה ובסוף עונת 1994 הגיע למקום הראשון בליגה השלישית ועלה לליגה השנייה. המועדון שיחק שנתיים בליגה השנייה ועלה לראשונה לליגת העל הנורווגית בסוף עונת 1996.

בעונת 1997 הגיע לרבע גמר הגביע הנורווגי והפסיד לקבוצת סטרומסגודסט. בעונת 1998 הגיע לשמינית גמר הגביע הפסיד לקבוצת סקייד. המועדון שיחק בליגת העל הנורווגית שנתיים. לאחר מכן שיחק עונה אחת בליגה השנייה, עונה אחת בליגת העל וחזר לליגה השנייה בסוף עונת 2000.

המועדון שיחק בליגה השנייה מעונת 2001 ועד עונת 2009 למעט עונה אחת ששיחק בליגה השלישית. בעונות 2003, 2004 הגיע לרבע גמר ושמינית גמר הגביע הנורווגי והפסיד לקבוצת רוזנבורג. בעונת 2007 הגיע בפעם הראשונה לגמר הגביע הנורווגי והפסיד לקבוצת לילסטרום. בעונת 2008 הגיע לשמינית גמר הגביע והפסיד לקבוצת בודה/גלימט. בסוף עונת 2009 הגיע למקום הראשון בליגה השנייה ועלה לליגת העל הנורווגית.

הקבוצה משחקת ברציפות בליגת העל הנורווגית מעונת 2010. בעונות 2010, 2011 הגיעה לשמינית גמר הגביע והפסידה לקבוצות סטרמגודסט וויקינג בהתאמה. בעונת 2012 הגיעה לרבע גמר הגביע הנורווגי והפסידה לקבוצת IL הד. בעונת 2013 הגיעה לחצי גמר הגביע הפסידה לקבוצת רוזנבורג, סיימה את הליגה במקום השלישי והעפילה בפעם הראשונה למפעלים האירופים במסגרת הליגה האירופית בעונת 2014/2015. בסיבוב המוקדמות הראשון ניצחה את קבוצת איירבאס UK ברוטון מויילס. בסיבוב המוקדמות השני הפסידה לקבוצת סרייבו מבוסניה והרצגובינה והודחה מהטורניר.

==הישגים==
* הגביע הנורווגי:
** סגנות (1): 2007

==שחקנים בולטים==
 

==קישורים חיצוניים==

* 

קטגוריה:קבוצות כדורגל נורווגיות
קטגוריה:קבוצות כדורגל שהוקמו ב-1993
פגישה לאין קץ

"פגישה לאין קץ" הוא שיר שכתב המשורר העברי נתן אלתרמן. זהו השיר השני בקובץ השירים "כוכבים בחוץ" שפורסם בשנת 1938, ונחשב לאחת מפסגות יצירתו של אלתרמן. יש הרואים בשיר זה מפתח להבנת המורכבות בשירתו של נתן אלתרמן.<ref></ref>

==על השיר==
נושא השיר (האדם או הדבר עליו נכתב השיר) אינו מובן מהשיר עצמו, וניתן לפירושים שונים, כגון: ירושלים, אישה אהובה, המדינה, השירה, ואחרים. ניתן למצוא בשיר רמזים לכל אחד מהפירושים האפשריים.

זו שעליה נכתב השיר אינה מושגת - "שָׁוְא חוֹמָה אָצוּר לָךְ, שָׁוְא אַצִּיב דְּלָתַיִם". הכותב מוכן ורוצה לתת לה את כל כולו ללא הגבלה - "לָנֶצַח אֲנַגְּנֵךְ", "עַד קַצְוֵי הָעֶצֶב"; להקריב עבורה, ואף עבור צאצאיה, את רכושו - "אֱלֹהַי צִוַּנִי שֵׂאת לְעולָלַיִך, מֵעָנְיִי הָרַב, שְׁקֵדִים וְצִמּוקִים"; ואת עתידו ותפילותיו - "תְפִלָּתִי דָּבָר אֵינֶנָּה מְבַקֶּשֶת, תְפִלָּתִי אַחַת וְהִיא אומֶרֶת – הֵא לָךְ!"

השיר עמוס סמלים וטכניקות ספרותיות. בין היתר:
* אוקסימורון - הביטוי "פִּתְאומִית לָעַד". גם שם השיר "פגישה לאין קץ" הוא אוקסימורון (פגישה על פי הגדרתה תחומה בזמן).
* האנשה - "רָקִיע לַח אֶת שִׁעולו מַרְעִים", "עָרֵי־מִסְחָר חֵרְשׁוֹת וְכוֹאֲבוֹת".
* אנאפורה - "שָׁם לוהֵט יָרֵח כִנְשִׁיקַת טַבַּחַת, שָׁם רָקִיע לַח אֶת שִׁעולו מַרְעִים, שָׁם שִׁקְמָה תַּפִּיל עָנָף לִי כְמִטְפַּחַת..."
* אמצעים פיגורטיביים -"...עֵינַי בָּךְ הֲלומות, עֵת בִרְחוב לוחֵם, שׁותֵת שְׁקִיעות שֶׁל פֶּטֶל, תְּאַלְּמִי אותִי לאלומות".
* אליטרציה - "שׁותֵת שְׁקִיעות שֶׁל פֶּטֶל".
*הרמזים מקראיים - בשיר מספר הרמזים לספרי התנ"ך בכלל, ולשיר השירים בפרט.

הכותב, שבתחילת השיר מדבר על הנֶצַח בו ישאף אל אהובתו שאינה מושגת, מסיים את השיר באופן היחיד שבו יוכל להגיע אל מושא אהבתו: במותו. "יוֹם אֶחָד אֶפּול עוד פְּצועַ ראש לִקְטֹף אֶת חִיּוּכֵנו זֶה מִבֵּין הַמֶּרְכָּבות".

== הקבלות לשיר השירים ==
בשיר קיימות מספר הקבלות למגילת שיר השירים:

# הרקע: בשיר השירים המשוררת היא הרעיה האלמונית, ששרה על דודה האנונימי. בשיר של אלתרמן המשורר האנונימי שר על אישה (או דמות אחרת) אלמונית.
# "שָׁוְא חוֹמָה אָצוּר לָךְ, שָׁוְא אַצִּיב דְּלָתַיִם" – 
# "תְּשׁוּקָתִי אֵלַיִךְ וְאֵלַי גַנֵּךְ" – , 
# "עַד קַצְוֵי הָעֶצֶב, עַד עֵינוֹת הַלַּיִל, בִּרְחוֹבוֹת בַּרְזֶל רֵיקִים וַאֲרֻכִּים." – 
# "יוֹם אֶחָד אֶפֹּל עוֹד פְּצוּעַ־רֹאשׁ, לִקְטֹף אֶת חִיּוּכֵנוּ זֶה, מִבֵּין הַמֶּרְכָּבוֹת." – 

==הלחנה וביצוע==
השיר הולחן בידי נעמי שמר ובוצע לראשונה בידי "השלושרים" ב-1970. לאחר מכן חודש על ידי זמרים רבים, בהם אריק איינשטיין, חוה אלברשטיין, יגאל בשן, אסף אמדורסקי, עמיר בניון, עופר לוי, עידן רפאל חביב, רן דנקר ומעיין בלוויס. בשנת 1999 הלחין יונתן בר גיורא מוזיקה שעוטפת את הקראת השיר על ידי יוסי בנאי. הביצוע יצא באלבום "פגישה לאין קץ - יוסי בנאי מגיש נתן אלתרמן".

== קישורים חיצוניים ==

*[https://benyehuda.org/read/17937 מילות שיר] באתר פרויקט בן יהודה
* [http://web.nli.org.il/sites/NLI/Hebrew/music/Naomi_Shemer/Songs/Pages/Pgisha-Lein-Ketz.aspx על אודות השיר וביצועים שונים] באתר הספרייה הלאומית
* 
* [http://tsurehrlich.blogspot.com/2018/02/blog-post.html שקדים וצימוקים: קריאה מפורטת מאוד ב"פגישה לאין קץ"] בבלוג "מהמחסן של צור ארליך"
* 
* 

== הערות שוליים ==

קטגוריה:שירי 1938
קטגוריה:שירי אריק איינשטיין
קטגוריה:שירי חוה אלברשטיין
קטגוריה:שירי יגאל בשן
קטגוריה:שירי יוסי בנאי
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי נעמי שמר
גני טל (גוש קטיף)

גני טל הייתה התנחלות ומושב עובדים בגוש קטיף שברצועת עזה, כקילומטר מצפון לח'אן יונס, בקרבת היישוב קטיף. המושב נוסד ב-1979 במסגרת ארגון יישובי הפועל המזרחי, והיה בעל אופי דתי. במושב התגוררו 75 משפחות. היישוב פונה ונהרס במסגרת תוכנית ההתנתקות בשנת 2005. יישוב חדש שהוקם על ידי מפוני המושב ונושא את השם "גני טל" נמצא כיום סמוך לקיבוץ חפץ חיים.

==היסטוריה==
בית הכנסת המרכזי בגני טל לאחר פינויו, אוגוסט 2005
דחפורים וטנקים ממתינים ברחבת הכניסה ביישוב להשלמת הריסת הבתים, אוגוסט 2005
גני טל החל כגרעין של 10 משפחות שהתגבש בקיץ תשל"ז (1977) בכפר דרום. בקיץ 1978 נוספו לגרעין עוד 17 משפחות, ומחוסר מקום בכפר דרום, עברו כולם למגורים זמניים במושב קטיף. ב-8 באוגוסט 1979 עלה הגרעין לאתר הקבע של היישוב.

ענף הכלכלה העיקרי במושב היה חקלאות ובפרט גידול פרחים וירקות אורגניים, בעיקר ליצוא וכן זרעים, צמחי תבלין וצמחי נוי.
חלק קטן מן התושבים עבדו מחוץ לגוש קטיף.
בגני טל פעל בית כנסת מרכזי בתכנונו של משרד האדריכלים זלצמן-דויטש. וכן פעלו בו גני ילדים ומעונות יום. ילדי בית הספר למדו בנוה דקלים בבית הספר האזורי "נאות קטיף".
כמו כן היו ביישוב מועדון תרבות וסניף של בני עקיבא.

התושבים המפורסמים ביישוב כללו את חבר הכנסת צבי הנדל, את משפחת סנדר, מפעילת אתר האינטרנט הרשמי של גוש קטיף - קטיף.נט, דובר המועצה האזורית חוף עזה ערן שטרנברג, וארל'ה צור - ראש המועצה האזורית לשעבר. כל אלה הובילו את המחאה נגד תוכנית ההתנתקות.

בסמוך ליישוב שכן מנחת קטיף אשר שירת את הגוש כולו.

המושב פונה מכל יושביו ב-17 באוגוסט 2005 במסגרת תוכנית ההתנתקות, שעליה החליטה ממשלת ישראל בשנת 2004 במבצע שעליה פיקד אלברט אוחיון. לאחר הפינוי, שוכנו תושבי היישוב במתחם מגורים זמני סמוך ליישוב יד בנימין, ובשנת 2012 החלו לעבור המשפחות ליישוב החדש הנושא את השם "גני טל" שהוקם בסמוך לקיבוץ חפץ חיים.

== קישורים חיצוניים ==

* [https://web.archive.org/web/20081231182533/http://new.katif.net/city.php?page=6 גני טל], באתר קטיף.נט
* [http://www.inn.co.il/TV/Cat.ashx/3/178969 פינוי גני טל - סרטון]
* 
* 

==הערות שוליים==

קטגוריה:גוש קטיף: יישובים
קטגוריה:התנחלויות שפונו במהלך תוכנית ההתנתקות
קטגוריה:יישובים דתיים ברצועת עזה
קטגוריה:מושבים
קטגוריה:יישובים שהוקמו ב-1979
TeamSpeak

TeamSpeak היא תוכנה קניינית המאפשרת למספר משתמשים לדבר יחדיו דרך האינטרנט (VoIP). על משתמש TeamSpeak להצטייד במיקרופון המחובר למחשב, ובאמצעי שמע.

פעולת ההתחברות נעשית דרך התוכנה באמצעותה המשתמש מתחבר לשרת כבחירתו ובשרת יכול המשתמש להתחבר לערוץ צ'אט או ליצור ערוץ.

קהל היעד של TeamSpeak הוא גיימרים, שיכולים להשתמש בתוכנה כדי לתקשר בזמן אמת עם שחקנים אחרים באותה הקבוצה של משחק מרובה משתתפים. תקשורת כזאת נותנת לשחקנים יתרון משמעותי כאשר שתי ידיהם פנויות למשחק בבקרי המשחק או המקלדת והעכבר.

== שרת ==
שרת TeamSpeak תומך כיום ב-Microsoft Windows וב-mac OS X ומשתמש בממשק מבוסס web או telnet בשביל לשלוט בניהול השרת ובהגדרות. השרת פועל כשרת ייעודי נפרד מהלקוח. נכון למאי משנת 2014 TeamSpeak אינו תומך ב-IPv6.

TeamSpeak 2 תומך בוירטואליזציית שרתים באמצעותה אפשר להריץ עד 75 חיבורים כאחד בתהליך שרת אחד. ניתן להפעיל תהליכי שרת נוספים כדי להגדיל את זה יותר.

== תחרות ==
מתחרים לתוכנה בתחום הVOIP כוללים את Ventrilo ו-Mumble.

== TeamSpeak 3 ==
הגרסה הנוכחית של TeamSpeak 3 הייתה בפיתוח משנת 2004. גרסת בטא שוחררה ב 19 בדצמבר 2009. ב-10 באוגוסט 2011 שוחררה סופית הגרסה היציבה TeamSpeak 3.0.0. גרסה 3 עושה שימוש במערכת עדכון משופרת שמעדכנת רק את הקבצים הדרושים, תכונה שגורמת שאין צורך כבעבר בהורדת התוכנה כולה מחדש.

== בתרבות הפופולרית ==
TeamSpeak הוזכר פעמים רבות בסדרה South Park בפרק עשו אהבה, לא וורקראפט ששודרה ב-4 באוקטובר 2006 בערוץ Comedy Central בארצות הברית.

== קישורים חיצוניים ==

* 

קטגוריה:תרבות משחקי הווידאו
קטגוריה:תוכנות VoIP
סלייגו

סלייגו (באירית: Sligeach, באנגלית: Sligo) היא עיר בצפון-מערב אירלנד במחוז סלייגו. העיר ממוקמת על חוף האוקיינוס האטלנטי מצפון, ובסמוך לאגם גייל מדרום. נכון ל-2022 אוכלוסיית העיר מונה 20,608 תושבים.

העיר היא אחת הערים המרכזיות בצפון-מערב אירלנד, והיא מהווה מוקד משיכה לטיולים באזור, כמו גם לעיר עצמה. זהו המרכז העירוני הגדול במחוז המהווה 29.5% מאוכלוסיית המחוז. בעיר ישנו נמל חשוב, על שפך נהר גארבוגה, אשר דרכו הפליגו 30,000 אנשים מאירלנד לארצות הברית בתקופת הרעב הגדול. העיר נמצאת במקום 24 בערים הגדולות ביותר באירלנד.

==אקלים==
האקלים של סליגו מסווג, כמו כל אירלנד, כאוקיינוס ממוזג. הוא מאופיין ברמות גבוהות של משקעים וטווח טמפרטורות שנתי צר. הטמפרטורה השנתית הממוצעת היא 9.4 מעלות צלזיוס. הטמפרטורה הממוצעת בינואר היא 5.2 מעלות צלזיוס, בעוד שהטמפרטורה הממוצעת ביולי היא 15.3 מעלות צלזיוס . בממוצע, החודשים היבשים ביותר הם אפריל עד יוני ואילו החודשים הרטובים ביותר הם אוקטובר עד ינואר.

כמות המשקעים היא בממוצע 1131 מ"מ בשנה. כמות המשקעים הגבוהה פירושה שסלייגו נמצאת בביומת יער הגשם הממוזגת, שדוגמאות לכך קיימות סביב לוך גיל. הטמפרטורה הנמוכה ביותר שנרשמה אי פעם באירלנד הייתה -19.1 מעלות צלזיוס (-2.4 מעלות צלזיוס) בטירת מארקרי, מחוז סליגו, ב-16 בינואר 1881.

==דת==
במפקד האוכלוסין של 2016, 14,428 תושבים הגדירו את דתם כקתולית. 2,102 נוספים היו חסידי דתות מוצהרות אחרות; 1,959 אנשים ציינו שאין להם דת.

סלייגו ממוקמת בדיוקסיה הרומית-קתולית של אלפין.

==תרבות וספורט==
בסלייגו גדל המשורר המפורסם וזוכה פרס נובל ויליאם בטלר ייטס. גם הסופר ספייק מיליגן התגורר בעיר.

קבוצת הכדורגל של העיר, סליגו רוברס, זכתה באליפות ליגת העל האירית בכדורגל בשנת 2012.

חברי להקת הבנים ווסטלייף גדלו בעיר.

מוזיקאים מסורתיים מסלייגו שפעלו בתחילת המאה ה-20 כוללים את מייקל קולמן, ג'יימס מוריסון ופדי קילורן.

סליגו היא התפאורה לסדרת הרומנים הבלשים הקשים של הסופר דקלן בורק, בהשתתפות הבלש הארי ריגבי. הרומנים של סבסטיאן בארי "הכתוב הסודי" ו"מקום הימצאו של אניאס מקנולטי" מתרחשים גם הם בעיר סליגו. סליגו היא התפאורה לסרט הדרמה הקומי האפל של ג'ון מייקל מקדונה משנת 2014, Calvary, שבו כומר ממשיך לשרת את בני הקהילה שלו למרות עוינותם המוגברת כלפיו וכלפי הכנסייה הקתולית.

סליגו מספקת שירותי בית חולים לחלק גדול מאזור צפון המערב. שני בתי החולים העיקריים הם בית החולים האוניברסיטאי סליגו (לשעבר כללי ואזורי) ובית החולים הקהילתי סנט ג'ון. יש גם בית חולים פרטי בגן היל.

==דמוגרפיה==
מאוכלוסיית 2016, 9,238 היו גברים ו-9,961 נשים. אזרחים אירים היוו 85.1% מהאוכלוסייה עם פולנים (886 נפשות או 5.5%) כמיעוט הבא בגודלו, ואחריהם אנשים ממדינות מחוץ לאיחוד האירופי (753 נפשות או 4.1%).

6,299 אנשים יכלו לדבר את השפה האירית ומתוכם 1,639 דיברו את השפה מדי יום אבל רק בתוך מערכת החינוך. 3,117 אנשים דיברו בבית שפה שאינה אירית או אנגלית, ומתוכם 438 לא ידעו לדבר אנגלית טוב או בכלל. פולנית הייתה השפה הזרה הנפוצה ביותר המדוברת בבית, עם 980 דוברים.

כון לשנת 2016, 14.2 אחוז מהמבוגרים חונכו לכל היותר ברמה יסודית בלבד; 45.1 אחוז נוספים הגיעו לרמת על-יסודי ואילו 40.7 אחוזים חונכו לרמת על-תיכון.

== קישורים חיצוניים ==

* 
* 

קטגוריה:אירלנד: ערי נמל
קטגוריה:קונכט
בוכא

בקבוק בוכא
בוּחה או בוּכא (Boukha; בערבית: بوخة; בוח'ה) הוא משקה מזוקק לובי ותוניסאי המופק מתאנים. משמעות השם בערבית יהודית: "אדי אלכוהול".

המשקה מתקבל מזיקוק של יין תאנים מתוניסיה, לוב וטורקיה. שם היצרנית העיקרית, "בוקובזה", נקרא על שם משפחת בוקובזה היהודית שיצרה אותו באופן תעשייתי לראשונה בשנות ה-80 של המאה ה-19, במזקקה בלה סוקרה (La Soukra) שליד תוניס. מסורת משפחתית כורכת את תחילת ייצור המשקה כבר בשנות ה-20 של המאה ה-19, לפי סיפור אודות הרב יצחק חי טייב (1743-1835) שהטביע את יגונו במשקה הבוכא לאחר שגילה שכתבי היד שלו נשרפו.

במאה ה-20 היגרה המשפחה לצרפת, שם הקימה את מפעלה מחדש. כיום מיוצר הבוכא בפריז, לצד יינות תוניסאיים נוספים בהכשר של בית הדין הרבני בצרפת. המשקה זכה למדליות הערכה של לאופולד השני, מלך הבלגים.

כיום מזקקות ישראליות נוספות מיצרות את התזקיק הזה, כמו מזקקת "ירושלמי" מהמושב זנוח, ומזקקת "הולנדר", שבבית מאיר.

אחוזי האלכוהול במשקה נעים בין 36 ל-40.

ניתן להגיש את הבוכא בטמפרטורת החדר או עם קרח. הוא יכול לשמש כבסיס לקוקטיילים רבים ולסלט פירות.

== קישורים חיצוניים ==

* 

== הערות שוליים ==

קטגוריה:משקאות מזוקקים
קטגוריה:המטבח התוניסאי
לה ליברטד

לה ליברטד (בספרדית: La Libertad) הוא אחד ממחוזות אל סלוודור, הנמצא בדרום-מערב המדינה. בירת המחוז היא סנטה טקלה.
== היסטוריה ==
המתיישבים הראשונים התיישבו במקום בשנת 1865, ועסקו בהפקת גומי. כיום מרבית המחוז היא כפרית, ומתפרנסת מחקלאות ומתעשייה קלה. המחוז משופע בחופים, ומסעדותיו ידועות כמשובחות.

במחוז נמצא האתר הארכאולוגי חויה דה סרן, כפר ארכאולוגי מתקופת המאיה שנשאר כמעט בשלימותו. האתר הוגדר בשנת 1993 כאתר מורשת עולמית על ידי אונסק"ו, ומכונה "פומפיי של אמריקה", בהקבלה לאתר הארכאולוגי המפורסם שבאיטליה.

==קישורים חיצוניים==

==הערות שוליים==

לה ליברטד
הקוסם (ספר)

הקוסם הוא רומן פנטזיה משנת 2010. הספר הוא השני בסדרת "הסודות של ניקולס פלמל בן האלמוות" שנכתבה על ידי מייקל סקוט. הספר עוסק בעלילותיהם של התאומים ג'ושי וסופי ניומן בפריז. הספר זכה לביקורות חיוביות כמו הספר הראשון בסדרה, "האלכימאי". הספר הפך לרב מכר לילדים במהרה. שם הספר בא משם הדמות ג'ון די.

==עלילה==
===בריחת פרנל===
התאומים, ניקולס וסקתך עברו מסן פרנסיסקו לפריז דרך שער ליי. דוקטור ג'ון די נעזר בניקולו מקיאבלי, בן אלמוות נוסף שמשרת את האשמנים הקדמונים, כדי ללכוד את תאומי האגדה ולהיפטר סופית מניקולס פלמל ומסקתך. פרנל פלמל תקועה באלקטרז עם ספינקס, יצור מיתולוגי בעל ראש אישה, כנפי נשר וגוף אריה הניזון מהילתה וכך מונע ממנה להשתמש בקסמים. פרנל היא בת שביעית לבת שביעית ולכן היא יכולה לראות ולשוחח עם רוחות רפאים. היא מנצלת את העובדה הזו ומשוחחת עם רוח רפאים בשם חואן מנואל דה איילה. הוא עוזר לה לבלבל את הספינקס ולהימלט מתאה, דבר אשר מסייע להילתה להתאושש ומחזק אותה.

===הקרב עם הדיזיר והנידהוג===
ניקולס, סקתך והתאומים מוצאים את עצמם בתוך בזיליקת הלב הקדוש בשעה מוקדמת של הבוקר, נחשבים לפורצים אל אתר מורשת לאומי, מותקפים בידי טולפה משעווה, יצור הנשלט בכוח המחשבה בלבד, פרי מוחו של ניקולו מקיאבלי, ראש השירות החשאי של צרפת. סופי פוגשת את ז'אן ד'ארק, אשה נוספת בעלת הילת כסף טהורה שהייתה התלמידה של סקתך ולומדת מהרוזן מסן-ז'רמן, בעלה של ז'אן, את קסם יסוד האש. ניקולו ודי מתקיפים את ביתו של סן ז'רמן בעזרתן של הדיזיר והדרקון (הנחש) נידהוג. נידהוג תוקף את סקתך, וג'וש תוקף אותו בעזרת החרב התאומה של אקסקליבר - קלרנט, נידהוג בורח, משתולל ברחבי פריז וזורע הרס. סופי וז'אן ד'ארק נלחמות בדיזיר ומביסות שתיים מהן, השלישית יוצאת בעקבות ג'וש, נידהוג וסקתך מחוסרת ההכרה שבידי הנידהוג.

===הפגישה עם די ומרס אולטור===
ג'וש משיג את הנידהוג ונלחם בדיזיר השלישית, הנידהוג כמעט מובס אלא שאז די מציל אותו ולוקח את ג'וש איתו. די מבטיח לג'וש שהוא יעורר אותו כך שג'וש יהיה חזק כמו אחותו וג'וש מוכן לעשות הכל בשביל זה. בינתיים מגיעים ניקולס, סופי, סן ז'רמן וז'אן אל נידהוג וסופי מביסה אותו בקלרנט בזמן שז'אן מצילה את סקתך. סקתך בקושי מתעוררת כשלפתע דגון (איש דג) העוזר של מקיאבלי ששונא את סקתך תופס אותה וגורר אותה לנהר הסן שם הם נלחמים. ניקולס, סן ז'רמן, ז'אן וסופי עוקבים אחרי די וג'וש ומגיעים לקטקומבות של פריז ששם נמצא מרס אולטור הקדמון שנכלא על ידי מכשפת עין דור שהיא גם אשתו. מרס מסכים להעיר את ג'וש ומחליט להוסיף לו גם מתנה - הידע הצבאי שלו.

===הלחימה בפסלי האבן===
סופי מגיעה לשם ולוקחת את ג'וש. ביחד עם ניקולס, ז'אן וסן ז'רמן מגיעים התאומים לקתדרלת נוטרדאם. די ומקיאבלי מחליטים לשתף פעולה וביחד מעירים את כל פסלי האבן לחיים שנלחמים נגד פלמל והתאומים. בינתיים פרנל מגלה את הקדמונית אריופ אנאפ כלואה באלקטרז, היא משחררת אותה ושתיהן יחד נלחמות במוריגן אלת העורב שבאה לחסל סופית את פרנל. בקתדרלה נלחמים כולם בפסלי האבן אך לפלמל נגמר הכוח. סופי וסן ז'רמן משתפים פעולה סן ז'רמן מחמם את הפסלים וסופי משתמשת בקסם האוויר כדי לקרר אותם וכך הפסלים נשברים, לבסוף כשלסן ז'רמן נגמר הכוח סופי וג'וש מאחדים את הילות הכסף והזהב שלהם ומפוצצים את כל הפסלים.

==קישורים חיצוניים==
* 

קטגוריה:ספרי פנטזיה
קטגוריה:ספרי מייקל סקוט
קטגוריה:ספרי הוצאת כתר
קטגוריה:ספרי רנדום האוס
מונס מג

התותח כיום
מונס מג (אנגלית: Mons Meg, "מג ממונס") הוא תותח ביניימי מסוג בומברד, המוצב כיום בטירת אדינבורו, סקוטלנד. למוצאו של התותח נקשרו אגדות רבות, אך ככל הנראה הוא נוצר בהוראתו של פיליפ השלישי, דוכס בורגונדיה בשנת 1449, ונשלח כמתנה 8 שנים מאוחר יותר לג'יימס השני, מלך סקוטלנד יחד עם ארטילריה נוספת.

התותח נבנה ונוסה לראשונה במונס, שברוזנות אנו (כיום בדרום בלגיה), ביוני 1449, ומכאן שמו. משקלו עומד על 6.6 טונות ואורכו 4.06 מטרים. אורך הקנה 2.8 מטרים וקוטרו 510 מ"מ. משקל כדורי התותח מגיע עד ל-175 ק"ג, והוא מסוגל לירות עד 8–10 פעמים ביום, בלא להיסדק מהחום. מ-1540 התותח לא שימש יותר כנשק, אלא רק למטרות טקסיות. ממיקומו בראש טירת אדינבורו, כדורי התותח יכולים להגיע עד למרחק של 3.2 קילומטר. בעת נישואי מרי, מלכת הסקוטים ירו מטחי כבוד בתותח זה.

ב-1680, בעת הגעתו של ג'יימס השני, מלך אנגליה (אז דוכס אלבני ויורק) הוכן התותח, על ידי תותחנים בריטיים למטח כבוד לכבוד הדוכס. אולם עקב טעינת התותח בכמות גדולה מידי של אבקת שרפה, התותח נסדק. סקוטים רבים מאמינים כי דבר זה נעשה בכוונה, מתוך קנאה בריטית, בגודלו של התותח - בה בשעה שלאנגליה לא היה אף תותח בסדר גודל שכזה. העובדה כי התותח לא ירה, הייתה בעיני רבים סימן למזל רע למלך העתידי.

שמו של התותח "מג", ייתכן ורומז לשמה של מרגרט מדנמרק, מלכת סקוטלנד, אך כינוי זה לתותח לא היה נפוץ בזמן השימוש בתותח.

הפעם האחרונה שתותח זה ירה הייתה בחגיגות השנה החדשה של 2010.
==קישורים חיצוניים==

==הערות שוליים==

קטגוריה:תותחי-על
קטגוריה:אדינבורו: אטרקציות תיירותיות
קטגוריה:סקוטלנד: היסטוריה צבאית
מבוך תמונה

מבוך תמונה לא פתור נראה כמו מבוך רגיל

מבוך תמונה היא סוג של חידת מבוך, שפתרונה יוצר תמונה או ציור כלשהו.

==חוקים==
* לצייר מעבר בין הכניסה למבוך ליציאה ממנו תוך כדי הימנעות ממבוי סתום.
* למלא את הריבועים לאורך המסלול על מנת לחשוף את התמונה.

==היסטוריה==
במבוך תמונה פתור אפשר לראות תמונה או ציור
החלוץ בהכנת מבוכי תמונה היה פרנצ'סקו סגלה, ארכיטקט בן המאה ה-15 מפדובה אשר באיטליה. הוא עיצב חידות מבוכים בצורות דמויות אדם ובעלי חיים.

בשנת 1975, מעצב המבוכים האנגלי רנדול קוט החל במפעל חייו של יצירת מבוכים "סמליים" רבים, ששילבו תמונה חיצונית ייחודית עם סמלים פנימיים ותמונות נוספות. יצירותיו הראשונות, נבנו כמבוכי גדר חיה בנוף, ביניהם את ה"חותם" (עקב ענקית) בגינה פרטית באוקספורדשייר אשר באנגליה בשנת 1975; "יצירה" (בצורת ביצה, הכוללת מינוטאורוס, ועל גבי זה סיפור גן עדן) בורמלנדס שבשוודיה בשנת 1977; ו"פירמידה" שנמצאת בשאטו דה בלואיל שבבלגיה בשנת 1979. קוט המשיך ליצור ולעצב עשרות של מבוכים סמליים נוספים, 15 מהם בשיתוף פעולה עם עמיתו אדריאן פישר.

מבוכי תמונה נוצרו גם ביפן כבר לפני 1986. מאז, יצירת מבוכי תמונה על נייר נהיו פופולריים בכתבי עת יפנים לחידות שפורסמו על ידי גקן, ניקולי, סאן והוצאות לאור נוספות ביפן.

מבוך התירס הראשון בעולם היה מבוך תמונה שיצר צורה של סטגוזאורוס (בשנה זו יצא הסרט פארק היורה לאקרנים). מבוך זה נבנה ב-1993 בקולג' עמק הלבנון שנמצא באנוויל שבפנסילבניה, ארצות הברית. מבוך זה היה הראשון מבין שישה מבוכי תירס שעוצבו בידי אדריאן פישר, ששבר שיאי גינס בבניית מבוכי תירס גדולים יותר ויותר, שכל אחד מהם היה מבוך תמונה.

==אלגוריתם==

בשימוש באלגוריתמים שונים במדעי המחשב למבוכי תמונה, אפשר ליצור מבוכים בגדלים שונים וכן ברמות קושי שונות על ידי שינוי אורך וצפיפות המעברים שללא מוצא.

==לקריאה נוספת==
* 

תמונה
קטגוריה:שעשועי מתמטיקה
פנג לי-יואן

פֶּנג לי-יואן (בסינית: 彭丽媛; נולדה ב-20 בנובמבר 1962) היא זמרת ואמנית במה סינית מפורסמת במולדתה. פנג היא אשתו של נשיא סין שי ג'ינפינג ולכן מכונה בתקשורת המערבית והסינית "הגברת הראשונה של סין".

== חייה ==

פנג התפרסמה כזמרת בשנות השמונים והתשעים, אז החלה להופיע במופעי הגאלה לרגל ראש השנה הסיני, שמשודרים בשידור ישיר לכל בית בסין וזוכים לרייטינג אדיר. הרפרטואר של פנג מכיל שירי הלל לצבא, למפלגה ולמולדת הסינית.

לאחר ששי ג'ינפינג התמנה בשנת 2007 לחבר הוועדה המתמדת של המפלגה הקומוניסטית הסינית, פנג הפחיתה בהדרגה את הופעותיה, ולבסוף הפסיקה להופיע באירועים מסחריים.

בשנת 2011 פנג החלה לעבוד בהתנדבות כשגרירה של רצון טוב בארגון האו"ם נגד איידס.

== בתקשורת ==
פנג לי-יואן זוכה לתשומת לב תקשורתית וציבורית, ובכך שונה מהמקובל בין חלק ממנהיגי סין, שעד כה חלקם הקפידו להרחיק את נשותיהם מאור הזרקורים (יוצאי דופן בולטים הם יושב הראש מאו שבמשך עשור הציב את אשתו ג'יאנג צ'ינג בעמדה מובילה על פי ההיסטוריוגרפיה הסינית הרשמית, וצ'יאנג קאי שק שאשתו סונג מיילינג עמדה בראש מערך ההסברה של סין).
עם זאת, פנג לא נוטה להתבטא באופן פומבי בתקשורת, והתקשורת המערבית מתעסקת בעיקר באנינות טעמה האופנתי. מגזין האופנה Vanity Fair, למשל, בחר בפנג כאחת הנשים האופנתיות ביותר לשנת 2013.

== קישורים חיצוניים ==

* [https://web.archive.org/web/20131024102956/http://hebrew.cri.cn/1/2013/03/21/2s16476.htm גם הסינים רוצים "גברת ראשונה"], באתר [http://hebrew.cri.cn הרדיו הבין-לאומי של סין] בעברית
* [https://web.archive.org/web/20130825131041/http://hebrew.cri.cn/1/2013/08/02/2s19080.htm הגברת הראשונה של סין – כוכבת אופנה]

קטגוריה:בני זוג של מנהיגי מדינות
קטגוריה:זמרות סיניות
קטגוריה:זמרי פולק
קטגוריה:שחקניות תיאטרון סיניות
קטגוריה:סינים שהופיעו ברשימת טיים 100
קטגוריה:סיניות שנולדו ב-1962
חידת כדור במבוך

כדור במבוך עשוי עץ
חידת כדור במבוך הוא סוג של משחק זריזות, בו יש לתמרן מבוך (או לבירינת) או כדור אחד או יותר כך שהכדור או הכדורים יגיעו למטרה מסוימת. משחקים מעין אלו היו נפוצים מאז שצ'ארלס מרטין קרנדל המציא את המשחק חזירים בתלתן בשנות ה-80 של המאה ה-19, ורשם על כך פטנט בשנת 1889.

בכמה גרסאות, יש לבירינת עץ שמוטה לצדדים בעזרת שתי ידיות, ועל הכדור לעבור דרך כמה מכשולים וחורים. בחלק מהגרסאות יש מגנט המשפיע על תנועת הכדור. פרפלקסוס הוא דוגמה לחידת כדור במבוך תלת־ממדית. עם עידן המחשבים, מספר גדול של גרסאות וירטואליות החלו להופיע.

==ראו גם==

* לבירינת
* רוביק 360
* פרפלקסוס

==הערות שוליים==

קטגוריה:מבוכים
מבוך היגיון

מבוך היגיון או מבוך עם חוקים הוא סוג של חידת היגיון עם כל ההיבטים של חידת סיור שנמצא מחוץ לקטגוריה של מבוך טיפוסי. למבוכים אלה יש חוקים מיוחדים, לעיתים ביניהם כל מיני תנאים של המבוך או של ה"נווט" במבוך. בין מבוכי היגיון פופולריים אפשר למצוא מבוכים עם אפשרות הטיה ועוד תכסיסים חדשים המגדילים את מורכבות המבוך, לפעמים עד כדי כך שעל המבוך להיות מתוכנן בידי מחשב כדי למנוע מקרים של מעברים כפולים. דוגמאות נוספות למבוכי היגיון:

* מבוכי שטח, בהם שטח האריחים בהם מתקדמים בכל צעד חייב לגדול ולקטון לסירוגין בכל צעד.
* מבוכי קוביות, בהם קובייה נזרקת על גבי תאים על פי כללים שונים.
* מבוכי מספרים, בהם מנווטים בתוך טבלת מספרים בה כל מספר בריבוע מציין את מספר הצעדים הבא שיש לצעוד.
* מבוכים רב-מצביים, בהם חוקי הניווט משתנים בהתאם לצורה בה ניווטו עד אותה נקודה.

==קישורים חיצוניים==

* http://www.clickmazes.com
* http://www.logicmazes.com
* https://web.archive.org/web/20160310085216/http://impossiblemaze.site11.com/
* [http://www.mazelog.com Mazelog: a collection of original logic mazes of different types.]
* [http://www.rvvz.demon.nl/xor/index.html Xor game]

קטגוריה:משחקי חשיבה
היגיון
חידת סיור

חידת סיור היא חידה, בה השחקן עושה סיור בלוח (בדרך כלל דו-ממדי, אך לא בהכרח) עם אסימון המייצג את השחקן בניווטו.

לפעמים (כמו במבוכים) השחקן עצמו מסייר. לעיתים לשחקן יש יותר מאסימון אחד איתו הוא יכול לנווט. בחלק מן המקרים על השחקן לאסוף חפצים מסוימים בדרכו.

בדרך כלל ישנן נקודות התחלה וסיום לאסימון השחקן. בחלק מחידות הסיור ישנה דרישה לעבור בחלק מהנקודות על הלוח. חידות מבוך משתייכות בדרך כלל לסוג זה של חידות.

==דוגמאות לחידות סיור==

* חידת מסע הפרש
* לבירינת
* מבוך
* מבוך היגיון
* גוישי הירוי

סיור
קו ההמונים

קו ההמונים (群众路线 בסינית, qunzhong luxian בפין-יין, מתורגם באנגלית ל-Mass Line) היא דוקטרינה לארגון והנהגה פוליטיים שפותחה על ידי מאו דזה-דונג והמפלגה הקומוניסטית הסינית במהלך מלחמת האזרחים הסינית, והוחלה על האוכלוסייה עם השתלטות המפלגה על סין.

המפלגה הגדירה את קו ההמונים כ"ריכוז הרעיונות הנכונים שההמונים צוברים בחייהם היומיומיים". מאו פיתח את המושג קו ההמונים לכדי תורה שלמה בעלת תוכן מעשי ופילוסופי. המוטו שטבע מאו כדי לסכם את התורה הוא - "עבור ההמונים, למען ההמונים".
הנחת היסוד של התורה היא שהמפלגה מוכרחה להסתמך על תמיכת ההמונים כדי לבסס את שלטונה, ולכן היא מוכרחה לשרת את צורכיהם, לשאוב מהם השראה, ולכוון את האידאולוגיה הפוליטית ושיטות הארגון שלה לפי רצונם.

הדוקטרינה של קו ההמונים דעכה לאחר מותו של מאו, אולם ב-2013 היא הוחייתה על ידי נשיא סין שי ג'ינפינג, במסגרת קמפיין למיגור השחיתות הפושה במוסדות המפלגה והממשלה ולהשבת אמון העם במפלגה.

== ראו גם ==
* מאואיזם
* מאו דזה-דונג

== קישורים חיצוניים ==
* [http://hebrew.cri.cn/1/2013/07/15/2s18705.htm סי ג'ינפינג מגייס את מאו למאבק בשחיתות המפלגתית], באתר [http://hebrew.cri.cn הרדיו הבינלאומי של סין] בעברית

קטגוריה:הרפובליקה העממית של סין: היסטוריה
קטגוריה:מאו דזה-דונג
אדי קיו

אדי קיו (באנגלית: Eddy Cue, נולד ב-23 באוקטובר 1964) הוא סגן נשיא בחברת אפל. הוא ממונה על תוכנות אינטרנט, שירותים כלליים ודיווחים למנכ"ל אפל, טים קוק. קיו מילא תפקיד מרכזי בהקמת החנות המקוונת של אפל בשנת 1998, הקמת חנות הiTunes בשנת 2003 והקמת הApp Store בשנת 2008. בנובמבר 2012 קיבל תחת אחריותו את תוכנת המפות של אפל ואת העוזרת הווירטואלית סירי. אדי קיו הצטרף למועצת המנהלים של פרארי בנובמבר 2012.

== ביוגרפיה ==
קיו הצטרף לאפל בשנת 1989 והיה גורם מרכזי ביצירת החנות המקוונת של אפל בשנת 1998, חנות iTunes בשנת 2003 ו- App Store בשנת 2008. בשנותיו הראשונות בחברת אפל היה מנהל צוותי הנדסת תוכנה ותמיכת לקוחות. בשנת 1999 הוא שכנע את אפל לעבוד עם חברת אקמאי טכנולוגיות בפונקציות סטרימינג חדשות עבור תוכנת הווידאו שלה QuickTime. הוא גם מילא תפקיד מפתח בפיתוח חבילת היישומים של iLife של אפל, הכוללת את iBooks, שירות הפרסום iAd ואת הApp Store של יותר מ־700,000 אפליקציות. חברת Cue ידועה בעיקר בקרב אפל בזכות קידום מוצריה הכושלים, כמו שירות סנכרון הנתונים MobileMe וכן iCloud, המונה כיום יותר מרבע מיליארד משתמשים. באופן דומה, קיו מפורסם בכך שהמליץ לג'ובס לשקול ליצור גרסה קטנה יותר של ה- iPad על סמך הניסיון שלו עם המוצר. בעוד שג'ובס במקור התנגד לרעיון, בסופו של דבר טים קוק הסכים עם הרעיון עם קבלת המנכ"ל לאחר מותו של ג'ובס.

כסגן נשיא בכיר לתוכנות ושירותי אינטרנט, קיו התייחס למפות הסלולר של Apple, iCloud ו- iMessage. בנוסף, קיו פיקח על העוזרת המופעלת באמצעות קול של אפל, סירי. עם זאת, שירות זה הועמד לידי קרייג פדרגיי, סמנכ"ל בכיר של אפל בהנדסת תוכנה ובהמשך לסגן נשיא בכיר החדש של אפל ב- AI / ML. תחומי האחריות של קיו כמנהיג iTunes כוללים את ההתייחסות לעליית שירותי הסטרימינג, הנתמכת בתחרות של אפל עם ספוטיפיי ורכישה אחרונה של חברת Shazam. בתגובה לעליית שירותי הזרמת הווידאו כמו נטפליקס, אמזון ו- HBO, קיו הוביל את המאמץ החדש של אפל ליצור תוכן מקורי משלה. בשנת 2017 הוכרז כי אפל הקציבה כמעט מיליארד דולר לייצור תוכן וידאו מקורי כדי להתמודד עם HBO, אמזון ונטפליקס. עם שכר בסיס של 1,000,000 $, 1,790,000 $ בונוסים ותמריצים, ו- 20,000,083 $ במלאי, קיו הרוויח יותר מ-22.8 מיליון דולר בפיצוי כולל במהלך שנת הכספים 2016 עבור הנהגתו וביצועיו.

== חיים אישיים ==
נולד לאם קובנית ואב ספרדי, קיו מתגורר עם אשתו פאולה (נפגש באוניברסיטת דיוק) בלוס אלטוס, קליפורניה, ומנסה בכל כוחו לשמור על פרופיל נמוך. קיו הוא מעריץ מושבע של מוזיקת רוק, עם ברוס ספרינגסטין כאחד האמנים האהובים עליו. קיו זכה להכרה על ידי מרכז המחקר בסרטן City of Hope עם פרס רוח החיים לשנת 2014, כשהוא מכבד אדם שיצירתו השפיעה באופן מהותי על תעשיית המוזיקה, הקולנוע והבידור.

קיו הוא גם אוהד ותיקים של גולדן סטייט ווריירס. במשחק הראשון בגמר ה- NBA 2017, קיו היה מעורב במחלוקת בה נראה כאילו הוא מחווה לריהאנה כדי להתיישב כשהיא מתכופפת לברון ג'יימס המתנגד של קליבלנד קאבלירס על המגרש. לאחר המקרה, קיו הכחיש בפומבי את הוויתור עם ריהאנה בציוץ בבוקר שאחרי: "כלום חוץ מאהבה לריהאנה כרגיל התרגשתי מההובלה שלנו ולמעשה דיברתי עם מריסה, 8 מושבים לימיני. "

== קישורים חיצוניים ==

* [http://www.apple.com/pr/bios/eddy-cue.html פרופיל של אדי קיו] באתר אפל

קטגוריה:עובדי אפל
קטגוריה:אמריקאים שנולדו ב-1964